  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 3-тӥ тоштолэзе Воткаысь нимысьтыз ожгар ужрад мынон интые гуманитарной юрттэт келязы. «Тепло родного дома» ужрад борды мыло-кыдо адямиос, ужбергатӥсьёс но школаын дышетскисьёс итӥськизы. Со сярысь Удмуртиысь тӧролэн но кивалтэтлэн пресс-службазы ивортӥз. Ожгарчиослы нимысьтыз техника но тӥрлык ыстӥзы. « Туж умой, кар ӧтёнмылы вазиськиз шуыса. Школаос, огазеяськонъёс, ветеранъёслэн кенешъёссы итӥськизы » Вадим Исупов, Воткаысь «Десантник» военно-патриотической клубез кылдытӥсьёс но кивалтӥсьёс пӧлысь одӥгез 12 номеро школаын дышетскисьёс сиён-юон но астэ чылкыт возён арбериос люказы. « Быдэс школа, вань классъёс быдэн вить килограммен пичи бандерольёс лэсьтӥзы, озьы 60-лэсь трос коробка луиз. Соос милемыз утисьёсты мед шумпоттозы » Галина Кельдибекова, Воткаысь 12 номеро школалэн кивалтӥсез Тодэ вайытом, Россилэн азьмуртэз Нимысьтысь ожгар ужрадэ пыриськисьёслы юрттонъя кун фонд кылдытон сярысь косэтэз кинюртӥз. Тегъёс: нимысьтызужрад Вотка Удмуртия  